Човекът, който стои пред теб
винаги е бил най-истинският.
Шефе, той е тук.
Какво правиш?! Пусни я! Остави ножа.
Ако й направиш нещо, ще те убия! Ще те убия!
Защо…
продължаваш да ме лъжеш?
Обичала ли си ме изобщо някога?
Да! - Лъжеш!
Ако ме обичаше,
нямаше да ме излъжеш и да заложиш брачната си халка заради Ту Йе!
Шефът е в беда! Уби Фан Го и иска да се предаде!
Гуан Си, по-късно ще ти обясня всичко. Ту Йе е в беда!
Ако отидеш при него, с нас е свършено.
Не забравяй,
днес дойде тук, за да ми кажеш решението си.
Друг е в нейното сърце, не аз.
Замислял ли си се,
че понякога хората предпочитат да излъжат,
защото прекалено силно обичат другия? Не искат да бъде наранен.
И точно те страдат повече от всеки друг.
Уморих се от теб и от постоянните подозрения, които имам.
Ще представлявам Ту Йе в съда.
Това е последният път, в който ти помагам.
Може би беше грешка, че отново се срещнахме.
Толкова си зает, но не забравяй, че с мама много те обичаме.
The Eastern Spirit Subbing Squad представя
ЕСЕНЕН КОНЦЕРТ = Епизод 20 =
Нямам нужда от адвокат.
Съгласих се да се видим, защото исках да разбера как е Чи Шин.
В клиника за наркомани е.
Ще отида да я видя. Трябва да я попитам за случилото се онази нощ.
Защо отново ще й задаваш тези въпроси?
Достатъчно е страдала? Спри да я тормозиш!
Просто се притеснявам,
че Чи Шин е преживяла толкова много мъчения,
а ти пак ще й задаваш безсмислени въпроси,
карайки я да си припомня всичко.
Не мислиш ли, че няма да го преживее?
Не се бой, знам какво трябва и какво не трябва да питам.
В момента твоят случай е по-важен.
Нямам нужда от помощта ти.
Мога да пледирам за самозащита,
или за непредумишлено убийство.
Само трябва да ми кажеш истината.
Това, което се случи, е просто. Убих човек.
Няма общо с никой друг.
Не искаш да обясниш случилото се, бързаш да се признаеш за виновен
и казваш, че няма общо с никой друг.
Поведението ти ме кара да си мисля, че нещата не са толкова прости.
Убих Фан Го.
Не обяснявам, защото точно това се случи.
И да кажа нещо повече, нищо няма да се промени.
Освен, ако не искаш да излъжа и да кажа, че не съм го убил.
Това е лъжесвидетелстване.
Присъдата ще е още по-голяма, велики адвокате.
Прав си.
Но не съм си мислил, че ще го нападнеш с такова ожесточение.
Освен фаталната рана на врата,
Хуа Фан Го има още множество рани зад ухото.
Когато си го нападнал, изглежда наистина си искал да го убиеш,
Ще броя до три или ще я нарежа!
На колене!
Той заслужава да умре.
Приключи ли? Мога ли да си вървя?
Обещах на Сяо Лъ, че ще те измъкна оттук.
Не искам да виждам Сяо Лъ тъжен,
защото неговият батко е убиец.
Не искам да виждам веселата леля Хуа
как се срива заради теб.
Какво не е наред с мама?
Притеснява се за теб.
Не може да приеме, че ще влезеш в затвора.
Отново я накарах да се безпокои за мен.
Как е тя?
Не се притеснявай,
Му Чен се грижи за нея.
Добре е, че Му Чен е там.
Не ме разбирай погрешно. Просто съм благодарен на Му Чен.
Не е нужно да обясняваш.
Много добре знам колко важен си за Му Чен.
Грешиш. - Не греша.
Тя сама го каза. Ти си много важен за нея.
Не би могла да стои безучастна, ако си в беда.
След като толкова се притеснява за теб,
как можеш да я разочароваш?
Ако бях аз, щях да рискувам всичко,
за да не загубя такова предано сърце.
Затова, Ту Йе,
наистина ли искаш да загърбиш притесненията на майка си,
искреното сърце на Му Чен,
и загрижеността на Сяо Лъ?
Искаш да ми помогнеш и да ме защитаваш в съда,
защото майка ми те помоли,
или заради Му Чен?
Вече ти казах.
Защото обещах на Сяо Лъ.
Наистина ли?
Независимо как,
убеден съм, че мога да те измъкна от тук
и да те събера отново с хората, които те обичат.
Ако си съгласен.
Как мога да ти съдействам?
Шефе, убедихте ли Ту Йе да сътрудничи?
Съгласи се, но поведението му е странно.
Умишлено казах, че Фан Го има рани зад ухото,
а той го прие без колебание.
Проблемът е, че Фан Го няма такива рани.
Което означава, че лъже.
Когато се прикрива истината,
се цели или да се избегне юридическа отговорност, или да се скрие нещо.
Не изглежда той да избягва отговорността.
Какъв е мотивът му? - Точно това трябва да открием.
На местопрестъплението са били четирима.
Ту Йе лъже, а Фан Го е в безсъзнание.
Остават само бодигардът Ян Тиен Фу и Чи Шин.
Но показанията на Ян Тиен Фу ще са предубедени.
По-особеното в случая е, че Ту Йе не иска да разпитваме Чи Шин.
Мисля, че ключът за този случай, е в нея.
Трябва да разговаряме отново с нея.
Ще го направим, след като излезе от клиниката.
Сега да огледаме доказателствата, за да открием някакви "вратички".
Наблюдавай всяко действие на прокурора.
Шефе, в момента са в последния стадий по събиране на доказателствата си.
Прокурор по делото е главният прокурор Тао Да И.
Печелил е невъзможни дела.
Дори обвиняемият да е освободен поради липса на доказателства,
на трета инстанция го вкарва зад решетките.
Затова го наричат "Екзекуторът Тао Да И".
Адвокатът на Хуа Ту Йе е потвърден. Ще бъде Жен Гуан Си.
Чувал съм за него.
Това е мястото, където Хуа Ту Йе е изхвърлил оръжието.
Това доказва, че е имал намерение да избяга.
Защо ще изхвърля оръжието, ако е искал да се предаде?
Поисках да проучиш отношенията между Хуа Ту Йе и Хуа Фан Го.
Откри ли нещо?
Да. Според бодигарда на жертвата - Ян Тиен Фу,
Хуа Фан Го и Хуа Ту Йе са имали доста конфликти.
Има запис, доказващ, че често са се спречквали.
Това потвърждава хипотезата ви.
Мисля, че обвиняемият го е планирал.
Дори да открием оръжието, ако по него няма отпечатъци на Хуа Ту Йе,
доказателството няма да издържи в съда.
Дай да погледна информацията, която си събрал.
След оглед на местопрестъплението, са открити доказателства за борба.
Ако съдя по показанията на обвиняемия и на Хуа Чи Шин,
Жен Гуан Си ще пледира самозащита, за да намали присъдата.
Показанията на Ян Тиен Фу могат да установят,
че мотивът на Хуа Ту Йе отмъщение.
Това е достатъчно, за да докажа, че убийството е било планирано.
Вярвам, че Жен Гуан Си не е лесен противник.
Искам да видя,
дали адвокат Жен Гуан Си, който си играе със закона
и може да закачи всеки богаташ на въдичката си,
е толкова добър, за колкото се мисли.
Бабо!
Бабо, защо си тръгваш? Не дойде ли да ме видиш?
Не си тръгвам. Аз просто…
Сяо Лъ, баба не си тръгва.
Тя се надява, че ще й покажеш колко хубава градина имаме.
Президент Фан, добре дошла.
Дойдох, за да донеса снимките, които направих на Сяо Лъ миналия път.
Купих и малко бонбони без захар за Сяо Лъ.
Бабо, страхотно!
Ела!
Нашата къща има много голяма градина.
Толкова е хубав!
Щипката на рака е много голяма.
Бабо, виж! Огромна е!
Бабо, какво гледаш? Разсеяна си.
Гледам мястото, където си отраснал.
Много е хубаво, нали?
Точно като теб,
топло и сладко.
Хайде.
Президент Фан, вечерята е готова. Можем да сядаме на масата.
Бабо, днес Му Чен е сготвила ориз. Ела да си измием ръцете.
Супата идва, внимавайте!
Лян Сяо Лъ, кое е правило №8 в семейство Лян?
Когато се храня с възрастни,
мога да ям, след като те са започнали.
Но аз съм много гладен, бабо!
Сяо Лъ, слушай майка си, тя е права.
Хайде да започваме.
Президент Фан, заповядайте.
Сяо Лъ, целина. Любимото ти.
Ето още малко.
Просто ги оставете тук, аз ще ги измия.
Няма нужда, още можем да използваме това.
Разбрах от Сяо Лъ, че животът ви тук е бил доста труден.
Не е труден.
Когато бях малка, баща ми почина,
а семейството ми обедня.
Затова леля винаги ме учеше да не хвърлям нищо на вятъра.
Все още спазвам този съвет и не ни е трудно.
Извинявай!
Веднъж казах, че не си възпитана добре от родителите си.
Но след като видях Сяо Лъ,
мисля, че родителите ти са се справили много добре.
Затова си направила Сяо Лъ толкова разбиращ.
Благодаря ви.
След като прекарах известно време с него…
Може би заради безгрижната му усмивка,
или защото започвам да остарявам,
но често мисля за миналото.
Когато Гуан Си беше малък,
не беше толкова щастлив като Сяо Лъ.
Рядко виждах усмивката му.
Постоянно го насилвах да ходи на уроци след училище.
Не беше щастлив заради натиска, който му оказвах.
Сега, когато най-накрая осъзнах грешката си,
вече е твърде късно.
И двете сме самотни майки.
Но в теб виждам много неща, които ме карат да се замисля
и много неща, от които трябва да се поуча.
Не. Ние сме еднакви.
И двете обичаме децата си,
но по различен начин.
Никой не обича Гуан Си повече от вас.
Но аз отнех детството на сина си
и се намесих във връзката ви,
правейки нещастни теб, Гуан Си,
дори И Циен.
Но вашето решение спаси живота на Гуан Си.
Това е най-важното, нали?
Това, през което преминах,
ме накара да осъзная какво трябва да ценя най-много.
Дори с Гуан Си да не бяхме преминали през тези пречки,
можеше отново да не сме заедно.
Никой не знае какво ще се случи следващия миг.
Затова трябва да хванем момента,
да вземем най-правилното решение
и да се борим за тези, които обичаме.
Знам.
Заради това, което каза,
се надявам,
че няма да се откажеш от този брак.
Надявам се, че ще се бориш за тези, които обичаш.
Никога не съм искала да се отказвам.
Но Гуан Си ме изхвърли от живота си.
За него аз съм непозната.
Наистина не знам как да се приближа към него.
Ето така се приближаваш.
Бабо, така не е ли по-близо?
Лян Сяо Лъ, пак ли подслушваш възрастните?
А вие защо трябва да сте толкова глупави? Много е просто.
Освен това, името ми е Жен Сяо Лъ.
Добре, Жен Сяо Лъ.
Трябва да се превърнеш в купидонче и да помогнеш на мама и татко.
Също така, не позволявай на Му Чен да се предаде.
Това е всичко, което си спомням.
Казах ви го много пъти. На инспектора също.
Не знам нищо друго, колкото и да ме питате.
Добре, всичко това е ясно.
Но аз пак трябва да те попитам.
Видя ли момента, в който Ту Йе заби свещника във врата на Фан Го?
Помня…
че видях как Фан Го кърви.
Лежеше на пода,
а Ту Йе държеше свещника.
Значи, всъщност не си видяла Хуа Ту Йе да убива Фан Го?
Аз…
Толкова съм глупава!
Защо не си спомням? - Чи Шин, успокой се.
Ако успея да си спомня, ще помогна ли на Ту Йе?
Адвокат Жен, Ту Йе го направи, защото искаше да ме спаси.
Моля те, помогни ми… - Успокой се. Ще ти помогна.
Къде е талисманът ми? Къде е?
Той е на врата ти.
Какво мислиш?
След преживян ужас, много свидетели не могат да опишат правилно,
или дори не могат да си спомнят точния момент на инцидента.
Това е типична реакция на посттравматичен стрес.
Видя ли как се беше вкопчила в талисмана си?
Той стоеше на врата й, но тя продължаваше да го търси.
Ако предположението ми е правилно,
има още една възможност.
Делото скоро ще започне. Нямаме много време.
Свържи се с д-р Чан от Отдела по психиатрия.
Добре.
Какво виждаш в тази?
Това е кръвта на Фан Го на земята.
Мисля, че предположението ви е правилно.
В теста на Роршах, който току-що й направих,
всички интерпретации на Хуа Чи Шин са свързани с престъплението.
Това показва, че тя е в състояние на дълбок ужас.
Не може да си спомни най-важния момент от престъплението,
защото е заключила спомените си.
Това е типичен случай на психогенна амнезия.
Д-р Чан, след като е загубила спомените си,
какъв е шансът да си ги върне?
Делото е утре. Има ли метод, с който да си спомни по-бързо?
Довечера ще наблюдавам съня й и ще запиша мозъчните й вълни.
Ще опитам всички възможни методи.
Може би все още има надежда. Но нищо не мога да гарантирам.
Този талисман, изглежда е много важен за нея.
Дали ще помогне да върне спомените си?
Ще пробвам.
Спомените, които е блокирала, са ключът към истината.
Мога да се обзаложа.
Ако не греша, може би вече знам какво крие Хуа Ту Йе.
Остава само Чи Шин да ми даде последното парче от пъзела.
Д-р Чан, моля ви, направете всичко възможно, за да си спомни.
Прокурор Тао, доста съм чувал за вас.
Адвокат Жен, с нетърпение очаквах делото.
Знаете, че доказателствата не са благоприятни за клиента ви.
Вероятността да бъде освободен е малка.
Ще бъде интересно да видя, дали известният адвокат Жен Гуан Си,
ще направи невъзможното възможно.
В закона не съществува думата "вероятност", има "истина".
Дали Хуа Ту Йе е убил някого, ще разберем в съда.
Преди съдът да обяви клиента ми за виновен, той все още е невинен.
Тогава ще се видим в съда.
Д-р Чан, какво е състоянието на Чи Шин?
Все още не може да си спомни,
но ще продължа да опитвам.
Добре, благодаря ви.
Гуан Си.
Шефе, ще подготвя информацията за делото.
Какво има? Делото ще започне всеки момент.
Да не се притесняваш какво ще те пита прокурорът?
Изглеждаш изморен.
Отдавна не сме се виждали.
Заради делото ли не можеш да спиш?
Зная, че случаят е труден
и си имал много работа.
Каквото и да стане днес, искам да ти благодаря,
че помагаш на Ту Йе в този труден момент.
Не е нужно да ми благодариш от негово име.
След като съм обещал, ще му помогна.
Не искам да го виждам в затвора. Сяо Лъ ще бъде нещастен.
Колкото и труден да е случаят, ще дам всичко от себе си,
за да стигнем до най-добрия изход.
Ще ми отделиш ли малко време след делото?
Имам да ти казвам някои неща.
Ще се видим тогава. Да приключим първо с делото.
Шефе, след малко започваме.
Тръгвам.
Шефе!
Седни долу!
Всички да станат!
Започва първото изслушване по делото
за опит за убийство на Хуа Фан Го,
с обвиняем Хуа Ту Йе.
Моля прокурорът да започне с обвинителния акт.
На 18 януари, обвиняемият Хуа Ту Йе,
за да си отмъсти на жертвата Хуа Фан Го,
забива остър предмет във врата му, разкъсвайки артерия.
В резултат, жертвата изпада в кома.
Хуа Ту Йе е целял убийство.
Затова на основание чл. 271, ще съдим обвиняемия за убийство.
След престъплението, обвиняемият се е опитал да избяга.
Моля съдът да даде най-тежката присъда.
Това са доказателствата.
Обвиняемият Хуа Ту Йе, признавате ли се за виновен?
Не…
Да.
Защитникът има ли възражения
към съдържанието на обвинителния акт?
Въпреки че клиентът ми се признава за виновен,
няма пръстови отпечатъци по оръжието на престъплението.
Не е сигурно, че той е ранил жертвата.
Няма конкретно доказателство.
Освен това, клиентът ми е действал при самозащита.
Затова, Ваша чест, на основание чл. 23
предлагам минимално наказание или освобождаване на обвиняемия.
Прокурорът да представи първия си свидетел.
Ян Тиен Фу, според показанията ви,
в миналото обвиняемият Хуа Ту Йе е ранил жертвата в лявото око.
После Хуа Фан Го е пробол Хуа Ту Йе в лявата ръка.
Всичко това е започнало, защото Хуа Фан Го
е превърнал малката сестра на Хуа Ту Йе в проститутка.
Хуа Ту Йе се е разгневил и е решил да си отмъсти.
Вярно ли е? - Да.
Казахте, че в деня на престъплението, обвиняемият е помолил Хуа Шен Бин
да използва запис от полицейска сирена, за да ви изкара навън.
Вярно ли е? - Да.
Ваша Чест, въз основа на показанията на свидетеля
мога да обобщя, че мотивът на обвиняемия е отмъщение.
Помощта на Хуа Шен Бин показва,
че Хуа Ту Йе предварително се е подготвил за престъплението.
Всичко това доказва, че Хуа Ту Йе е планирал убийство.
Лъжеш! - Глупости!
Според показанията на клиента ми,
в онази нощ, той е донесъл 1 млн. долара, за да спаси г-ца Хуа Чи Шин
и вие сте го претърсили за оръжие.
Вярно ли е? - Да.
Тогава намерихте ли в него оръжие?
Не. - Според моя клиент,
след като сте получили парите, Хуа Фан Го е отказал да ги освободи,
и дори е използвал Хуа Чи Шин, за да го заплашва.
Вярно ли е?
Не знам.
Свидетелят да се придържа към истината.
Така мисля.
Ваша Чест, според показанията на свидетеля,
клиентът ми не е носил оръжие.
Искал е по-бързо да приключи и не е имал мотив за убийство.
Тъй като малката му сестра е била в опасност,
се е изплашил и случайно е ранил жертвата.
Затова действията на обвиняемия са за самозащита.
Възразявам!
Ваша Чест, седмица преди инцидента,
обвиняемият е посетил Хуа Фан Го, за да преговаря с него.
Тогава Хуа Фан Го го ранява в ръката.
Видял е, че там има свещници.
Дори да не е носил оръжие,
със свещниците би могъл да убие всеки.
Поискал е Хуа Шен Бин да разсее хората на Хуа Фан Го.
Ваша Чест, това е предумишлено убийство.
Моля защитата да представи третия си свидетел.
Г-жо Лян, бихте ли обяснили,
защо бяхте с обвиняемия по време на арестуването му?
Точно след инцидента, Бин изплашен ми позвъни и ми каза,
че Ту Йе е убил Фан Го и иска да се предаде.
Незабавно тръгнах. Исках да разбера какво става
и дали мога да помогна.
Значи, когато сте пристигнали там, Хуа Ту Йе се е готвил да се предаде,
а не както твърдят, че е искал да избяга?
Да. След като разбрах, незабавно тръгнах към къщи.
Отне ми 2 часа с кола. Ако Хуа Ту Йе е искал да избяга,
дотогава щеше да го е направил,
а нямаше да чака в дома ми.
От това, което знам, с Хуа Ту Йе нямате връзка.
Той е обвинен в убийство.
Повечето хора не искат да се забъркват в такова нещо.
Защо вие му помагате?
Защото Хуа Ту Йе ми е помагал толкова много,
че аз никога няма да мога да му се отблагодаря.
Синът ми е болен от диабет - тип 1.
През тези шест години го отглеждах сама.
Ако не беше Ту Йе, който да ми помага,
аз и синът ми нямаше да оцелеем.
Дори и да не знам какво точно се е случило онази нощ,
Хуа Ту Йе, когото познавам, е справедлив и добър човек.
Не би могъл да причини зло на някого.
Дори и да не знам какво точно се е случило онази нощ,
Хуа Ту Йе, когото познавам, е справедлив и добър човек.
Не би могъл да причини зло на някого.
От това, което чувам, вие много цените обвиняемия.
Искам да ви попитам, г-жо Лян, отдавна ли познавате обвиняемия?
Познавам Ту Йе от седем години.
Срещнахме се в книжарницата, криеше се от хората на Фан Го,
защото беше отказал да се присъедини към тях.
Не е искал да се забърква с тях,
защото знае кое е добро и кое лошо.
Затова е невъзможно да убие някого.
Точно това разследваме.
Не само имате близка връзка с обвиняемия, а и доколкото знам
сте се съгласили да се омъжите за него.
Може ли да попитам,
в крайна сметка, защо не сте се оженили?
Имаше няколко причини,
но накрая се омъжих за биологичния баща на сина ми,
който е…
адвокат Жен Гуан Си.
Значи обвиняемият е бил ваш годеник,
а адвокатът, който го представлява, е сегашният ви съпруг?
Да. - Ваша Чест,
няма значение дали г-жа Лян помага на съпруга си с делото,
или иска да помогне на бившия си годеник.
Връзката между тримата е доста необичайна.
Смятам, че показанията на г-жа Лян са пристрастни.
Затова, моля да ги отхвърлите.
Признанието на обвиняемия,
показанията на свидетелите,
в допълнение с оръжието, намерено в реката,
както и доклада на лекаря за нараняванията на жертвата,
доказват, че обвиняемият е планирал убийство, за да си отмъсти.
Обвиняемият дори е почистил оръжието и се е опитал да избяга.
Всички доказателства показват,
че обвиняемият е направил опит за убийство.
Моля съдът да отсъди най-тежката присъда.
Не говори глупости!
Не мога да си спомня. Спрете да ме принуждавате.
Направих всичко по силите си. Аз съм безполезна.
Искам вкъщи.
Не мога да си спомня.
Спрете да ме принуждавате.
Аз съм безполезна.
Не ме принуждавайте.
Искам вкъщи.
Чи Шин, нека да спрем малко с лечението.
Талисманът ти е много хубав. Винаги ли го носиш?
Ще ти кажа, взех този амулет от храма, за да пази Ту Йе.
Наистина помага! Ако не беше той,
с Ту Йе нямаше да можем да избягаме от Фан Го.
Дай ми талисмана! - Не!
Не!
Чи Шин, спомни ли си нещо?
Аз…
Не знам…
Спомнила си, нали? Иначе нямаше да си толкова изплашена.
Какво точно си видяла, когато Фан Го е бил ранен?
Не знам.
Виждам Фан Го. Той кървеше много.
Друго не си спомням.
Не си спомням! Не ме принуждавай!
Не ми взимай амулета!
Чи Шин, всичко е наред.
Не плачи. Всичко е наред.
Извинявай.
Всичко е наред.
Спомних си. Спомних си всичко.
Добре, добро момиче.
Сега всичко ще се оправи. Не плачи.
Хуа Ту Йе, заради това твое мълчание,
и нежеланието ти да сътрудничиш, изобщо не искам да те защитавам.
По оръжието има само следи от кръв, не и пръстови отпечатъци.
Това е безполезно.
Ян Тиен Фу само вижда, че държиш свещник, не е видял да убиваш Фан Го.
Показанията му са недостатъчни.
Жертвата все още е в кома. Не може да свидетелства.
Вярвам, че съдията също е обезпокоен.
Обмислете поведението си.
Значи, четиримата, които са присъствали,
Хуа Фан Го, Хуа Ту Йе, Хуа Чи Шин и Ян Тиен Фу,
всички те могат да бъдат заподозрени.
Вероятността ти да си извършил престъплението е 25%.
Толкова неща ти дават предимство,
а ти продължаваш да се признаваш за виновен.
Наистина не те разбирам.
Не знаеш ли колко справедлив е прокурор Тао?
Толкова лесно се признаваш за виновен.
Ако това случайно се окаже заблуда,
със собствените си ръце ще съсипеш добрата му репутация.
Можеш ли да поемеш отговорност за това?
За какво говориш, за Бога?
Какво всъщност целиш?
Защитникът, моля по същество!
Ваша Чест, аз не разбирам,
защо клиентът ми се признава за виновен.
Например, мога да предположа,
че внезапно Хуа Фан Го е почувствал вина и е поискал да се самоубие.
Също, че бодигардът му го е убил, за да оглави мафията.
Или пък, че Хуа Чи Шин се е изплашила и го е убила.
Какви глупости говориш?
Аз го убих. Защо намесваш Чи Шин?
Тя няма нищо общо с инцидента.
Странно,
защо не каза, че Фан Го или Ян Тиен Фу нямат нищо общо,
а го каза само за Чи Шин?
Защото си разбрал, че Хуа Чи Шин не си спомня!
Решил си да поемеш вината.
Има само една истина и тя е, че защитаваш Хуа Чи Шин.
Невъзможно!
Ваша Чест, това не е вярно!
Аз го убих!
Възразявам! Защитникът обижда съда!
Обвиняемият и защитникът, моля, контролирайте се!
Ваша Чест, от всичко казано дотук,
мога да заключа, че истинският убиец е Хуа Чи Шин.
Истината е, че обвиняемият е невинен.
Жен Гуан Си, не се бъркай!
Ваша Чест, адвокатът ми говори безсмислици.
Нямам нужда от него. Не се ли признах за виновен?
Защо не ме задържите? Какво чакате?
Не!
Това, което адвокат Жен каза, е истина.
Аз убих Хуа Фан Го.
Ваша Чест, адвокатът ми говори безсмислици.
Нямам нужда от него. Не се ли признах за виновен?
Защо не ме задържите? Какво чакате?
Не!
Това, което Адвокат Жен каза, е истина.
Аз убих Хуа Фан Го.
Замълчи! Не казвай нищо!
Кой ти каза да идваш? Върви си!
Защо си дошла?
Ту Йе, спри да лъжеш!
Не трябва да поемаш моята вина.
Ваша Чест, това е моят свидетел, г-ца Хуа Чи Шин.
До нея е д-р Чан - психиатър в Тайванския университет.
Бих искал да я помоля да ни обясни случилото се.
Хуа Чи Шин е мой пациент.
Помогнах й да възстанови спомените си за престъплението.
Мога да гарантирам, че всичко, което Хуа Чи Шин казва, е вярно.
Адвокат Жен се досети, че не си спомням тези няколко секунди,
които са най-важният момент от престъплението.
Затова помоли д-р Чан да ме лекува.
Сега…
си спомням всичко, което се случи.
Вярно е.
Аз бях тази, която посегна да убие Фан Го.
Видях, че Фан Го почти беше пробол Ту Йе.
Точно преди…
И точно тогава, преди Фан Го да го прободе…
Шефе! Убихте шефа и искате да избягате?!
Ту Йе! - Бързо, да бягаме!
Бързо!
Аз бях.
Взех свещника
и го забих във Фан Го.
Изплаших се, че Фан Го ще нарани Ту Йе отново.
Тогава внезапно видях, че до мен има свещник.
Не помислих,
просто грабнах свещника и го забих във Фан Го.
Когато се осъзнах, Фан Го лежеше на земята.
Помислих си,
че Ту Йе се е опитал да го убие.
За щастие д-р Чан ми помогна да си върна спомените.
Ту Йе пое вината,
защото искаше да ми помогне.
Той е невинен.
Това е докладът за психичното състояние на Хуа Чи Шин.
Заради отвличането и поради дългия период,
в който е била измъчвана и контролирана с наркотици,
тя е развила посттравматично стресово разстройство.
За щастие адвокат Жен е забелязал симптомите навреме.
Някои пациенти получават амнезия за нещата, които не искат да си спомнят.
Хуа Чи Шин е от тях.
По време на инцидента, Хуа Чи Шин не е искала да нарани никого.
Стресът и дългият период, в който е била третирана с наркотици,
са я накарали да загуби контрол и да рани Хуа Фан Го.
Не исках да го убивам.
Съжалявам, Ту Йе.
Ако не бях избягала от къщи,
Фан Го нямаше да ме хване
и това нямаше да се случи.
Аз съм виновна, извинявай!
Извинявай!
Жен Гуан Си!
Защо я накара да си спомни?
За нея щеше да е по-добре, да забрави този ужасен инцидент.
Можеше да бъде щастлива.
Хуа Фан Го я отвлече, защото искаше да ми отмъсти.
Чи Шин е жертва.
Какво…
Какво право имате да я съдите?!
Сбърка, като си помисли, че си безгрешен.
Сгреши, като повярва, че ще се справиш сам
и че всичко ще се оправи, като поемеш вината й.
Ако беше влязъл в затвора, дали Чи Шин щеше да е щастлива?
Трябваше да кажеш на полицията.
Направих това, защото… - Не!
Ту Йе, адвокатът е прав.
Ти сгреши.
Знаеш ли колко зле се почувствах,
когато разбрах, че си поел вината ми?
Колко виновна се почувствах?
Без ти да си до мен,
не мога да бъда щастлива.
Какво е мнението на прокурора за случващото се?
Ваша Чест, прокуратурата счита, че обвиняемият Хуа Ту Йе е невинен
и снема обвиненията му.
Смятам, че за Хуа Чи Шин ще е необходимо допълнително разследване.
Моля съдът да задържи Хуа Чи Шин.
Ваша Чест, докладът за психичното състояние на Хуа Чи Шин
показа, че се е защитавала.
Днес тя се предаде и призна вината си.
Моля Ваша Чест и прокурора да вземат това под внимание
и да й дадат минимално наказание.
Надявам се, че прокурорът ще разследва Хуа Фан Го.
Съдът постановява Хуа Ту Йе да бъде освободен.
Моля прокурорът да извърши допълнително разследване,
относно опита за убийство на Хуа Фан Го
и отвличането на Хуа Чи Шин.
Чи Шин!
Не се страхувай.
Никога повече няма да те изоставя.
Вземи това и когато се прибереш вкъщи, ще ми го зашиеш.
Ту Йе, не се притеснявай за мен.
Когато се върна вкъщи,
ще съм пораснала още повече, ще съм по-разбираща
и ще бъда малката сестричка, за която няма да се притесняваш.
Запомни,
скоро трябва да се прибереш.
С мама ще те чакаме.
Шефе, ще помогна на Ту Йе с документите по освобождаването.
Ще се видим после.
Адвокат Жен, представянето ви днес напълно промени
лошото мнение, което имах за вас.
Най-много се възхитих на това,
че видяхте симптомите на посттравматичния стрес.
Това не само обърна хода на делото, но и разкри истината.
Ако не се беше случило, последиците щяха да са ужасни.
Искам да ви благодаря.
Но как се досетихте?
Просто е.
И аз преди страдах от същото.
Не бих познал.
Чувал съм, че общуването с такива хора изисква голямо търпение.
Разбрах от адвокат Лин, че вие също сте поканен на семинара,
организиран в Америка.
Тогава ще можем да си поговорим.
Надявам се, че в бъдеще често ще се срещаме в съда.
Аз също.
Съдът вярва, че няма да избягаш и ти позволява да се прибереш вкъщи.
Не се безпокой. С Чи Шин сте брат и сестра.
Наказанието ти, че си излъгал съда, ще е минимално.
Ще направя всичко възможно да го премахна.
Това няма значение.
Умолявам те, помогни на Чи Шин!
Няма значение дали си ти или Чи Шин, ще ви върна обратно в Хуа Тиен.
Жен Гуан Си.
Благодаря ти.
Длъжник съм ти.
Аз трябва да ти благодаря.
Въпреки че знаех, че си се грижил за тях,
днес осъзнах, че това, което си направил,
е много повече, отколкото мога да си представя.
Нищо не ми дължиш.
И какво?
Преди шест години ти спаси Му Чен пред Трибунала на истината.
Сега спаси мен.
Ясно е.
Ти си този, който може да се грижи за тях двамата.
Това само доказва, че съм добър адвокат.
Колкото до останалото, аз съм нищо.
Какво имаш предвид?
Имам предвид, че като адвокат
успях да ти помогнах да се върнеш при Му Чен и Сяо Лъ.
Изплатих дълга си.
Затова се надявам, че ще продължиш да се грижиш добре за тях.
Аз ли нещо не разбрах?
Искаш да се грижа за сина ти и съпругата ти?
Ами ти?
Ще обясня всичко на Му Чен.
В началото исках да остане с мен,
защото си помислих, че можем да поправим нещата.
Но всъщност, само се нараняваме.
Това, което Му Чен каза преди 6 години е вярно.
Аз наистина не съм този, който може да й даде светло бъдеще.
Това си ти. - Велики адвокат Жен,
не ми казвай, че все още не си разбрал,
защо Му Чен те изостави преди 6 години?
Какво имаш предвид?
Задавал ли си си въпроса, ако тогава наистина ме беше избрала,
защо през тези шест години отказа да ме приеме?
И защо ще продължава да казва на Сяо Лъ, че има извънземен татко?
Научи го да вика това: "Мишу Мишу".
Кой мислиш им липсва?
Толкова известен и умен адвокат си,
как така не си си отговорил на толкова лесни въпроси?
Отговорът е, че тази глупава жена Лян Му Чен,
от самото начало обича само един мъж.
Жен Гуан Си, това си ти.
Това е и причината да те излъже преди шест години.
Казваш, че ме е излъгала?
Наистина ли мислиш, че тя е толкова практична жена?
Преди шест години, твоята майка я накара да те изостави.
Му Чен се отдръпна от теб,
за да може да те лекуват с протоновата терапия на д-р Хъ.
Затова поиска да те заблудя.
През тези шест години тя знаеше, че си жив,
но не можеше да те потърси,
защото не искаше да разруши създаденото от майка ти.
А сега трябва да понася обидите ти.
Знаеш ли колко много я нараняваш?
Точно така.
Тя беше глупава и егоистична.
Кое й дава право да взима решения за мен, без да знам?
Кое й дава право да ме изостави?
Не е ли е помислила, че няма да съм щастлив да живея така?
Точно така, беше егоистка.
Не те попита, но сега си жив.
Не е ли това най-важното?
Мисля, че ако ти беше на нейно място,
щеше да вземеш същото решение за човека, когото обичаш.
Освен, ако не я обичаш достатъчно.
Всичко това е в миналото.
Поисках да се разделим и тя се съгласи.
Това е истината, която виждам.
Последният й избор никога няма да съм аз.
Сега да вървим.
Леля Хуа те чака.
Излизат. - Лельо Хуа, шефът идва.
Ту Йе!
След като се върна, всичко ще се оправи.
Дай да те погледна.
Адвокат Жен, благодаря ти, че спаси Ту Йе.
Ами Чи Шин? Какво ще стане с нея?
Съдията ще вземе предвид състоянието й
и всичко, което Фан Го й е причинил.
Наказанието на Чи Шин няма да е тежко.
Каквото и да стане, благодаря ти.
Искам да те поканя на обяд, ако си свободен.
Можем да го отпразнуваме в къщата на Му Чен.
Заради случката с Ту Йе,
двамата отдавна не сте сядали да обядвате заедно. Какво ще кажеш?
Лельо Хуа, трябва да се подготвя за делото на Чи Шин,
затова ще вървя.
Точно така, Чи Шин е по-важна в момента.
Тогава, ела утре в Хуа Тиен заедно с асистента си.
С Му Чен ще ви приготвим пиршество.
Ще тръгвам.
Добре, да се прибираме. Вече си добре. Хайде, идвайте.
Адвокат Жен, благодаря ти. Ще те чакаме в Хуа Тиен.
Шефе, това е резултатът от разследването.
Информация за Хуа Чи Шин?
Не, отнася се за баща ви.
Подозирахте, че може би има друга причина
президент Фан да поиска развод и ме помолихте да разследвам.
Не съм мислил, че причината ще е такава.
Аз също съм изненадан. Съжалявам.
Кога е било това?
По-точно, кога баща ми е започнал да се вижда с това момиче?
Същата година, когато се е самоубил.
За да не стане голям скандал,
семейство Фан са успели да го скрият, за да не излезе по вестниците.
Имам нужда да изляза за малко.
Не забравяй да ми резервираш билет.
Шефе, сигурен ли сте, че искате да го направите?
Искам да кажа, вие и госпожата… - Три следобед.
Еднопосочен билет.
Изпрати ми договорите за стажа на завършилите тази година.
Искам да ги проверя. Добре. Това е.
Защо си тук? - Без причина.
Дойдох да видя "Сун Дук Хол", теб също.
Колко странно,
въпреки че си върнах спомените
и знам колко важен е "Сун Дук Хол",
не мога да си спомня защо.
Знаеш ли защо?
Заради баща ти.
Това е мястото, където тъгуваш по него.
Наистина ли?
След като не мога да си спомня,
защо не съборим "Сун Дук Хол"?
Гуан Си, какво се опитваш да ми кажеш?
Как е възможно да си забравил? Все още си спомняш.
Дали това, което помня, е истината?
Помня, че с татко се развеждахте.
Помня, че се карахте.
Помня самоубийството му.
Но не знаех,
че човекът, отговорен за всичко това,
е бил татко, а не ти.
Защо не ми каза, че се развеждахте,
защото татко те е предал?
Защото с тази студентка са се срещали в "Сун Дук Хол".
Затова толкова се карахте.
Заради нея той е искал да ни напусне.
Значи, заради това се развеждахте.
И сега какво ще правим?
Не съжалявам.
Рано или късно щеше да разбереш.
Двамата много се обичаме.
Гуан Си не трябва да разбира.
Какво?
Не искам Гуан Си да остане без баща толкова малък.
Но не мога и да толерирам връзката ти.
Надявам се, че няма да позволиш Гуан Си да разбере
и ще оставиш нещата, каквито са.
Не искам Гуан Си…
Не искам детството на Гуан Си, да е изпълнено с ужасни спомени.
Махни си мръсните ръце!
Причината за самоубийството на татко не е такава, каквато си мислих.
Не ти си го тласнала към смъртта.
Планирал е да избяга с момичето
и двамата да се самоубият в хотела.
В последния момент тя се е отказала
и го е оставила да умре сам.
Искала си да ме защитиш, нали?
Не си искала да разрушиш образа на татко в сърцето ми.
Предпочела си да те разбера погрешно,
отколкото да науча, че татко е бил такъв човек.
През тези години, все още не си съборила "Сун Дук Хол",
не заради моето упорство,
а защото не можеш да забравиш татко.
Ласкаеш ме.
През тези години, все още не си съборила "Сун Дук Хол",
не заради моето упорство,
а защото не можеш да забравиш татко.
Ласкаеш ме.
Истината е, че все още съм му ядосана.
Дори сега,
все още не мога напълно да му простя.
Колкото до другото, което спомена,
тогава ти беше твърде малък.
Не знаех как да ти обясня.
Затова не казах нищо.
Може би,
ако бях казала нещо, сега нещата щяха да са различни.
Признавам,
все още имам някакви чувства към баща ти.
Това е една от причините
"Сун Дук Хол" все още да съществува.
Защото това е мястото, където се срещнахме за пръв път.
Тогава,
той беше преподавател по музика,
а аз бях дъщерята на директора.
Винаги съм си мислила,
че ако съборя "Сун Дук Хол",
ще унищожа
единствените хубави спомени от баща ти,
които си струва да помня.
Не искам това.
Не трябва да се притесняваш за г-н Лин.
Той наистина е само добър приятел
и най-искреният помощник на семейство Фан.
За толкова много години, той все още е лоялен към мен.
Никога не се е опитвал да прекрачи границите.
Защо си позволила да разбера всичко погрешно
и да те мразя толкова много години?
Защо си изтърпяла всичко това сама?
Защото,
мислих, че така е най-добре за теб.
Мислих, че така ще бъдеш по-щастлив.
Затова скрих от теб.
Точно, както правиш ти в момента.
Не избра ли да се откажеш от Му Чен и Сяо Лъ,
защото искаш да бъдат щастливи?
Сега се преструваш, че си добре,
но аз знам, че не е така.
Гуан Си, все още можеш да оправиш нещата.
Вие двамата сте по-големи късметлии от мен.
Защо не оцениш това?
Досега винаги избирах грешния начин, по който да се държа с теб.
Не искам да виждам, че животът ти накрая ще завърши като моя,
да съжаляваш, че си загубил това, което най-много си обичал.
Защо?
Защото си ми син.
Защото те обичам.
Има много начини да обичаш.
Може би моят начин не е много правилен
и ти не трябва да го приемаш,
но
в любовта ми и нейната искреност
никога не трябва да се съмняваш.
Мисля, че и при Му Чен е така.
Синът ми наистина е пораснал.
Затова, щом знаеш какво искаш,
аз ще подкрепя решенията ти.
Трябва да се освежа. Сяо Лин, ще погледнеш ли договорите вместо мен?
Мамо.
Никога досега не съм ти казвал…
Съжалявам.
И ти благодаря.
Всичко е наред.
Аз съм до теб.
Съжалявам,
през всичките тези години съм бъркал за теб.
Трябва да ти благодаря.
Благодаря ти, че си останал до мама и си се грижил за нея.
Гуан Си, дори и след време,
не е толкова трудно да разкриеш сърцето си, нали?
Преди да заминеш за Америка, не искаш ли да кажеш нещо на Му Чен?
Му Чен, страх ме е, че след секунда ръката ми ще стане цялата на дупки!
Извинява, извинявай!
Така е, защото татко ще идва утре, нали?
Да.
Замислих се какво да сготвя на татко и чичо Гари.
Телешко с ориз.
Казвала си ми, че когато татко те е спасил от лошите батковци,
ти си му сготвила телешко с ориз.
После ти е бил ядосан,
а после е бил много щастлив и тогава съм се появил аз.
Батко, помогни ми!
Помогни ми! - И после какво е станало?
Не казвай!
Оттогава Гуан Си обича да яде телешко с ориз.
Мамо, защо не ми позволяваш да говоря за тогава?
Мисля, че ще разбереш, след като пораснеш.
Възрастните са много странни.
Каквото си обичал преди, сега може да не го обичаш.
Двама, които са били заедно, защото са се обичали,
могат да се разделят поради други причини.
Време е за сън.
Мама ме помоли да го донеса тук.
Заръча ми да се грижа за Гуан Си и "дългокракия му помощник".
Леля Хуа сигурно е приготвила най-вкусните си ястия.
А ти?
Как ще благодариш на Гуан Си?
Или си по-притеснена, защото не знаеш
как да му обясниш връзката ни?
Гуан Си вече ми каза всичко.
Ти се върна отново тук.
Как мога да не забележа, че между вас става нещо.
Аз съм виновен.
Знам, че ако не беше ти,
той нямаше да ми помогне.
Не трябва да се безпокоиш.
Всъщност, възнамерявах да поговоря с него
след делото.
Но не знам дали ще иска.
И какво, ако не иска?
Казвала ли си му колко държиш на него?
Сегашната ситуация няма нищо общо с неговото решение.
Дори и да продължава да не те разбира,
или ако не те обича повече,
по-важното е, че ти трябва да му кажеш какво чувстваш.
Не само заради самата теб, а и заради Сяо Лъ.
Също и заради Гуан Си.
Му Чен, всичко това е, защото и той те обича толкова много.
Помисли. Преди 6 години
той се бореше с болестта заради теб и беше ранен заради теб.
Дори, когато загуби паметта си,
с всички сили се опитваше да си спомни за теб.
Но сега,
също толкова усилено се опитва да те напусне.
Му Чен, несправедлива си към него,
защото никога не си му казвала,
че го обичаш.
Бъди по-смела.
Когато беше изплашена, Гуан Си ти даде кураж.
Сега той е изплашен.
Не смяташ ли, че ти трябва да му дадеш малко кураж?
Възможно е отново да се нараните,
но не трябва ли да си дадете още един шанс?
Ако първият път не стане, опитай отново.
Не можеш вечно да стоиш и да го чакаш.
Трябва да се опиташ
да грабнеш собственото си щастие.
Ту Йе, благодаря ти.
Му Чен!
Хуа Дяо ми каза, че Тан Тан я е страх от инжекциите
и настоявала Сяо Лъ да я придружи. Скоро ще се върне.
Сяо Лъ заръча да кажеш на Гуан Си да го изчака.
Не ми се пречкай! Му Чен, дай на мен.
Адвокат Жен ще дойде всеки момент. Трябва да се преоблечеш.
Трябва да си по-красива от това ядене.
Отивай да се оправиш. - Благодаря ти, лельо Хуа.
Адвокат Жен обеща, че ще дойде, защо идваш само ти?
Съжалявам.
Шефът трябваше да свърши нещо спешно, затова не дойде.
Знае, че искате да го видите. Изпрати ме да ви благодаря.
Това не е достатъчно. Сготвих всичко това за него.
Му Чен го чака цяла сутрин. Не е достатъчно!
Относно това…
Има нещо, което шефът ми каза да обсъдя насаме с г-жа Лян.
Какво е? Твоят шеф е и мой шеф.
Цялото село знае проблемите на Му Чен, така че казвай.
Кажи ни! - Говори.
Всичко е наред, просто ни кажи.
Г-жо Лян, шефът ми каза да ви дам това.
Какво е, че е толкова тайно?
Молба за развод
Развод?! - Не може да бъде!
Условията са много добри.
Шефът ще ви изплаща голяма издръжка. Ще ви купи и тази къща.
Можете да си купите малко земя.
Не държи да подписвате веднага.
Разгледайте го внимателно и когато сте готова, подпишете.
Това не е правилно. Той вече се е подписал.
Не може така. Ами Сяо Лъ? Наистина ли не иска детето?
Шефът ми каза и за него.
Той знае, че детето е най-важното нещо за вас,
затова ще ви даде попечителството на Сяо Лъ.
Надява се, ако е възможно, през почивните дни да го водите в Тайпе.
Притеснява се, че Сяо Лъ ще липсва на президент Фан.
Той…
Той се отказва и от Сяо Лъ?
Му Чен, наистина се е подписал. Явно повече не иска детето.
Наистина ли се развежда с теб?
Той знае ли Сяо Лъ колко го чакаше?
Как предлагаш да му обясним?
Върни му това и му кажи да не бъде страхливец.
Щом толкова го иска, да го донесе лично.
Не е защото не иска да го донесе. Този следобед лети за Америка.
Дори аз не знам кога ще се върне.
Той ти е шеф! Как така не знаеш?
Истина е. Участието му в семинара е просто извинение.
Истинската причина е, че има среща в една адвокатска кантора.
Предлагат му работа там и от известно време преговарят.
Много е вероятно шефът да остане там, ако всичко протече гладко.
Още повече, че г-ца И Циен също е в Америка.
Възможно е да възстановят приятелството си
и дори да отидат на почивка.
Ако трябва да бъда честен,
шефът резервира еднопосочен билет,
което означава, че не планира да се връща.
Ставай, Дългуч!
Ставай!
Не ми пука дали ще ходи в Америка или Африка.
Какви ги върши? Жени се, когато иска
и се развежда, щом му скимне.
За каква я мисли Му Чен? Връщай се и му кажи,
че Му Чен няма да подпише документите.
Ако иска развод, да дойде тук.
Цялото село ще го очаква.
Г-жо Лян, обадете ми се, когато вземете решение.
Ще си вървя.
Ту Йе!
Недей!
Този път наистина го разочаровах.
Му Чен, изглежда е за теб.
Не пише кой е.
Ало.
Превод: Jebikkot Редакция: mrnkaloto
Eastern Spirit ® 2012